Baba Wiehan: twee verskyn op aanklag van moordTwee verdagtes het Donderdag in die Delmas-landroshof verskyn op aanklag van moord op die 5-maandeoue Wiehan Botes en sy dagmoeder. Enock Mbele (44) en Lazarus Mabhena (54) het Donderdag in die Delmas-landdroshof verskyn op aanklagte van moord op die 5-maandeoue Wiehan Botes en sy dagmoeder, Margrietha de Goede. Die twee verdagtes is borgtog geweier en die saak is tot 7 Junie uitgestel. Die saak word verder ondersoek. Wiehan en De Goede (66) is verlede Woensdag in De Goede se huis in Delmas verwurg. Volgens Mike Bolhuis, ŉ private ondersoeker wat deur die familie aangestel is, is daar ook juwele uit die huis gesteel. “Die polisie soek ook nog steeds na Themba Ephraim Mahlangu (28), wat as ŉ tuinier vir De Goede gewerk het. Mahlangu kan ons met die ondersoek behulpsaam wees,” het Kolonel Leonard Hlathi gesê. Hlathi het gevra dat enige iemand met inligting oor Mahlangu vir speurder-kaptein Manie van Zyl by 082-782-3102 kontak. Themba Ephraim Mahlangu (28).